CELEX: 32012D0015(01)
Language: et
Date: 2012-07-17 00:00:00
Title: 2012/458/EL: Euroopa Keskpanga otsus, 17. juuli 2012 , atesteeringute andmise, uuendamise või pikendamise pädevuse edasidelegeerimise kohta (EKP/2012/15)

4.8.2012   
            
            
               ET
            
            
               Euroopa Liidu Teataja
            
            
               L 209/17
            
         EUROOPA KESKPANGA OTSUS,
   17. juuli 2012,
   atesteeringute andmise, uuendamise või pikendamise pädevuse edasidelegeerimise kohta
   (EKP/2012/15)
   (2012/458/EL)
   EUROOPA KESKPANGA JUHATUS,
   võttes arvesse 21. juuni 2011. aasta otsust EKP/2011/8 euro pangatähtede tootmise keskkonna- ning tervisekaitse ja ohutuse atesteerimise menetluse kohta, (1) eelkõige selle artikli 2 lõiget 3,
   võttes arvesse 25. novembri 2010. aasta otsust EKP/2010/22 euro pangatähtede tootjate kvaliteedinõuetele vastavuse atesteerimise menetluse kohta, (2) eelkõige selle artikli 2 lõiget 4,
   ning arvestades järgmist:
   
               (1)
            
            
               EKP juhatus on pädev tegema kõiki otsuseid tootja keskkonna- ning tervisekaitse ja ohutuse atesteerimise kohta otsuse EKP/2011/8 artikli 2 lõike 3 kohaselt ning kvaliteedi atesteerimise kohta otsuse EKP/2010/22 artikli 2 lõike 4 kohaselt (edaspidi ühiselt „atesteeringud”), samuti edasi delegeerima atesteeringute andmise, uuendamise või pikendamise pädevuse ühele või enamale juhatuse liikmele.
            
         
               (2)
            
            
               Otsuste EKP/2011/8 ja EKP/2010/22 alusel antakse või uuendatakse igal aastal väga palju atesteeringuid. Seetõttu peab EKP juhatus atesteerimismenetluse sujuvuse tagamisel vajalikuks ja kohaseks delegeerida atesteeringute andmise, uuendamise või pikendamise pädevus edasi juhatuse liikmele, kellele annab aru pangatähtede direktoraadi juht.
            
         
               (3)
            
            
               Et tagada juhatuse ühisvastutus, peab juhatuse liige, kellele ülesanne edasi delegeeriti, esitama juhatusele aastaaruande atesteerimisotsuste kohta,
            
         ON VASTU VÕTNUD KÄESOLEVA OTSUSE:
   Artikkel 1
   Pädevuse edasidelegeerimine
   EKP juhatus delegeerib edasi juhatuse liikmele, kellele annab aru pangatähtede direktoraadi juht, järgmise pädevuse:
   
               a)
            
            
               anda või uuendada kvaliteediatesteeringuid otsuse EKP/2010/22 artikli 3 lõike 4 ja artikli 7 alusel;
            
         
               b)
            
            
               anda või ajutiselt pikendada kvaliteediatesteeringuid otsuse EKP/2010/22 artikli 4 lõike 3 ja artikli 10 alusel;
            
         
               c)
            
            
               anda või uuendada keskkonnakaitse atesteeringuid otsuse EKP/2011/8 artikli 6 alusel;
            
         
               d)
            
            
               anda või uuendada tervisekaitse ja ohutuse atesteeringuid otsuse EKP/2011/8 artikli 8 alusel.
            
         Artikkel 2
   Aruandekohustus
   Juhatuse liige, kellele annab aru pangatähtede direktoraadi juht, esitab EKP juhatusele aastaaruande artikli 1 alusel tehtud atesteerimisotsuste kohta.
   Artikkel 3
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Frankfurt Maini ääres, 17. juuli 2012
      
         
            EKP president
         
         Mario DRAGHI
      
   
   
      (1)  ELT L 176, 5.7.2011, lk 52.
   
      (2)  ELT L 330, 15.12.2010, lk 14.